Odense Adresse-Contoirs Efterretninger, 1814-03-15
Efter allerhøieste Befaling udsættes herefter ved KbhynsUniversitet, foruden de sædvanlige 8 Priisspørgsmaale, endnu et i Naturhistorien, for at opmuntre denne Videnskabs end ivrigere Dyrkelse ved Universitetet, som ved Hs. Excell. Storkantsler Grev Moltkes Gavmildhed, nu er i Besiddelse af et særdeles kostbart Naturaliekabinet følgende er den udførlige Beretning om det jydske Dragonregiments Tog fra Wandsbek til Rendsborg; Den 6 December deeltog det jydske Regiment lette Dragoner, i Nærheden af Wandsbeck i en Fægtning med adskillige Pulks Kosakker, Disse Kosakker bleve overfaldne saa raskt, at endeel af dem ikke kunde komme til Hest, de øvrige bleve kastede og forfulgte fra Rahlsteb næsten 2 Mile uden at Officererne kunde standse Dragonernes Hæftighed, som ikke gave sig Tid til at gjøre Fanger, men vedleve at jage de Flygtende foran sig og at dræbe en Mængde af dem. Denne Hæftighed havde tilsidst den Følge, at de flygtende Kosakker fik Understøttelse af en stor Reserve fra Syck, som standsede Angrebet, og da de Kosakker, man havde ladet bag sig som Fanger, bemærkede dette, samlede sig, og man var nu nødsaget at trække sig med Hurtighed tilbage og slaae sig igjennem. Ved dette Tilbagetog mistedes en stor Deel Dragoner og kun omtrent 20 fangne Kolakker kunde føres med tilbage. Fiendens Tab var overmaade stort af Døde og Saarede; vort var ogsaa betydeligt, nemlig: 41 dræbte eller fangne Dragoner, 28 saarede Dragoner, og 44 Heste. Her var det hvor Regimentet tabte den brav Oberst v. Bønnichsen, hvis Hest styrtede; Obersten sprang op og forsvarede sig kjækt, men blev omsider overmange og faldt hæderligen tilligemed de Dragoner, som vilde forsvare deres Overst. Lieutenanterne Ursin og Hobe bleve begge stærkt saarede og fangne; man troer at de ere døde. Obersten blev ved Syck begravet med militær Honners af Kosakkerne. Lieutenant Rosenørn fik 2 Stik i Armen, Regimentschefen Oberst Engelsted fik adskillige Landsestik, Klæderne og Kasquen; han gjorde sig Plads med sin Sabel; Lieutenant Fogh styrtede med sin Hest, blev overredet og qvæstet. Af dette Regiments brave Officerer have Major Christensen, Adjutanten Rosenørn Lieutenanterne Willemoes, Schaumburg. Jacobsen og Lasson særdeles udmærket sig ved Mod, Overlæg og Raskhed ved denne som ved flere Leiligheder; og anføres specielt: at v. Rosenørn nedsablede en Kosak og vedblev Attaqven uagtet sine Saar i Armen og Haanden; v. Jacobsen og v. Schaumburg, vare afskaarne, men hug sig igjennem. Den 8 Decbr. forlod Regimentet Wandsbek, trods Faren af Tilbagemarschen, da Regimentet maatte passere Fienden, som sværmede i store Hobe hele Landet om. Det raske Regiment gik over Pinneberg og Jtzehoe til Rendsborg. Det hvilede kun 2 til 3 Timer paa hvert af de to førstnævnte Steder, undgik heldigviis Fjenden, som var bleven opmærksom paa dets Marsch og forfulgte det, men naaede det først ved Jemenstedt i det Øieblik som Regimentet var passerer dette fra Garnisonen i Rendsborg besatte Pas, og denne Besætning hilsede Fjenden saaledes med Kanon= og Geværild, at han efter at have liidt endeel Tab afstod fra videre Forfølgelse. Den 9 Decbr. om Eftermiddagen rykkede Regimentet til almindelig Glæde ind i Fæstningen.